Eurovision Song Contest 1969

Eurovision Song Contest 1969 (ESC 1969) var den fjortande gongen Eurovision Song Contest vart arrangert. Konkurransen vart halden i Teatro Real i Madrid i Spania. Finalen fann stad laurdag 29. mars. Frankrike vann konkurransen med den franske songen «Un Jour, Un Enfant», framført av Frida Boccara. Nederland vann konkurransen med den nederlandske songen «De Troubadour», framført av Lenny Kuhr. Spania vann konkurransen med den spanske songen «Vivo Cantando», framført av Salomé. Storbritannia vann konkurransen med songen «Boom Bang-a-Bang», framført av Lulu på engelsk.

Det var fyrste gong fleire land kom på 1. plass med same poengsum, då Frankrike, Nederland, Spania og Storbritannia alle hadde fått 18 poeng kvar etter avstemminga. På denne tida var det ingen reglar som skilte landa ved stemmelikskap, og alle fire vart difor utropt til vinnarar. Etter dagens reglar ville Frankrike ha vunne, av di det var flest ulike land som røysta på Frankrike.

Austerrike nekta å delta i ein konkurranse som vart halden i eit diktatorstyrt land (Spania var på denne tida kontrollert av Francisco Franco). Den kjende kunstnaren Salvador Dalí var ansvarleg for designet til publisitetsmaterialet i forkant av konkurransen så vel som metallskulpturen som vart brukt på scena.

Liechtenstein hadde ymta frampå om å delta i konkurransen dette året - og hadde til og med vald ut songen «Un beau matin», men fekk ikkje delta fordi landet ikkje hadde nokon TV-stasjon som var medlem av EBU.

 Bidraga 
 Finale 
 Frankrike vann konkurransen for fjerde gong.
 Nederland vann konkurransen for tredje gong.
 Spania vann konkurransen for andre gong.
 Storbritannia vann konkurransen for andre gong.  
 Frankrike, Nederland, Spania og Storbritannia kom på ein firedelt 1. plass.
 Irland og Belgia kom på ein delt 7. plass
 Sverige og Vest-Tyskland kom på ein delt 9. plass.
 Jugoslavia og Italia kom på ein delt 13. plass. 
 Kirsti Sparboe, som representerte Noreg med songen Oj, oj, oj, så glad jeg skal bli enda på sisteplass med eitt poeng.

 Nr.  Land  Artist  Song  Språk  Plass  Poeng  1.   Ivan & 3M  «Pozdrav svijetu»  Serbokroatisk  13  5  2.   Romuald Figuier  «Catherine»  Fransk  11  7 3.   Salomé  «Vivo cantando»  Spansk  1  18  4.   Jean Jacques  «Maman, Maman»  Fransk  6  11 5.   Muriel Day  «The Wages of Love»  Engelsk  7  10  6.   Iva Zanicchi  «Due grosse lacrime bianche»  Italiensk  13  5 7.   Lulu  «Boom Bang-a-Bang»  Engelsk  1  18 8.   Lenny Kuhr  «De troubadour»  Nederlandsk  1  18 9.   Tommy Körberg  «Judy, min vän»  Svensk  9  8 10.   Louis Neefs  «Jennifer Jennings»  Nederlandsk  7  10 11.   Paola Del Medico  «Bonjour, Bonjour»  Tysk  5  13 12.   Kirsti Sparboe  «Oj, oj, oj, så glad jeg skal bli»  Norsk  16  1 13.   Siw Malmkvist  «Primaballerina»  Tysk  9  8 14.   Frida Boccara  «Un jour, un enfant»  Fransk  1  18 15.   Simone de Oliveira  «Desfolhada portuguesa»  Portugisisk  15  4 16.   Jarkko ja Laura  «Kuin silloin ennen»  Finsk  12  6

 Kjelder 

Denne artikkelen byggjer på «ESC 1969» og «ESC 1969» frå  og VG.no,  den 4. februar 2011.  

Den offisielle nettsida til Eurovision Song Contest

Kategori:Musikk i 1969
Kategori:Eurovision Song Contest etter år